Statsminister, statsråder, Kjære gjester. Velkommen til Modum!   
Kjære styreleder Åse, kjære daglig leder Tone, kjære ansatte, styre og ledelse på Blaafarveværket.   
Gratulerer med dagen!   
Gratulerer med 50-årsjubileet!   
  
Det er en ung og vital 50-åring.

Det var en barndom med motgang, men også oppturer.

Tone og Kjell er ekte grundere, de tror på ideen sin og gir aldri opp.

Vanskelig å få moingene til å ha forståelse for at vi trengte et museum.

Det kulturelle innslaget til en gjennomsnittlige moing lå nærmere knyttet til hjemmebrentapparater enn malerier

I dag er det er det med stolthet jeg kan vise frem ordførerkjedet som viser til Blaafarveværkets betydning for bygda.

Sist uke var jeg med på åpne en fantastisk hengebru langt inne gruvene.

Den er laget for å kaste lys over historien der folk med knallhardt kroppsarbeid vant ut malm fra fjellet;

malm som senere ble brukt til fremstilling av den vakre koboltblåfargen værket ble verdenskjent for.

At historien om Blaafarveværket har blitt gjenskapt på denne måten vi nå ser, kombinert med muligheten for kunstneriske opplevelser og fantastiske muligheter til rekreasjon, vil vi være evige takknemlige for.

Jeg er stolt av at Blaafarveværket nylig ble kåret til Norges beste museum i 2018.

Jeg må legge til at det er ikke mer enn rett og rimelig.

Det er ekstra kjekt når statsministeren vår kommer på besøk.

Erna Solberg ble her om dagen historisk som den lengstsittende Høyre-statsministeren i Norge.

I dag har hun ledet landet i 1670 dager.

Den statsministeren med kortest regjeringstid her i landet - så langt - kom fra Modum.

Christoffer Hornsrud ledet landet i 15 dager i 1928, og var med det også den første statsministeren fra Arbeiderpartiet.

Hornsrud ble 101 år gammel, og er med det den statsministeren i Norge som har levd lengst.

Her er en ny rekord å slå, Erna!

Det står en byste av Hornsrud foran rådhuset vårt i Vikersund.

Ikke ukjente Ole Einar Bjørndalen, vokst opp noen steinkast fra Blaafarveværket, har også havnet på sokkel på hjemstedet Simostranda.

Vi jobber nå hardt for at hans gedigne premiesamling kan bli presentert her i bygda, og da gjerne i tilknytning til Blaafarveværket.  
  
I Blaafarveværkets storhetstid fantes ikke sosiale medier. Det gjør det nå i 2018, og det til gagns.

Vi i Modum kommune brukte derfor sosiale medier til å spørre våre innbyggere om hva Blaafarveværket betyr for dem. Her er et utdrag fra svarene:

* Vi er stolte av Blaafarveværket og viser det gjerne fram til venner og kjente
* De var tidlig ute med diverse velferdsordninger for arbeiderne. La Erna få noe å tenke på....
* Blåfarveværket er vår stolthet.
* Det er historien til Modum
* Blåfarveværket er et vakkert og viktig samlingspunkt for høytidelige seremonier som f.eks Rosthaugs skoleavslutning. Et og annet bryllupsbilde er tatt ved Haugfossen.

Vi er stolte av mye her i Modum. Og vi er glade i innbyggerne våre.

I anledning 50-årsjubileet har vi, og vi mener jeg et samlet formannskap, bestemt oss for å gi en gave både til våre innbyggere og til Blaafarveværket.

Gaven er gratis inngang på årets jubileumsutstilling til innbyggerne - med billett betalt av Modum kommune.

Adgangskort vil fra uken av kunne hentes i vårt Servicetorg.

For Blaafarveværkets del håper vi dette betyr et enda høyere besøk – og ytterligere sjanse til å vise fram sin stolte historie:

Gratulerer med dagen. Og lykke til med jubileet.